

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουπταρι 
ϋ3ΐβ: 2007.02.*Π 9:56:15 
ΕΕΤ 

Ρθ35θπ: δίβΠθο ΡϋΡ 
(θΓϊΐβθ()(ΐ8<1) | 
ίοοβίίοη: Α0τβ|5, ΕΙΙίπιΚο 
Τ γρο9Γ3ίίο 


1265 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 105 

31 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής Διαχείρισης των Ειδικών Λο¬ 
γαριασμών στο Υπουργείο Αγροτικής Ανάπτυξης 

και Τροφίμων. 1 

Ορισμός κριτηρίων αξιολόγησης ποικιλιών αμπέλου 
και διαδικασία ταξινόμησης αυτών στην Ελληνι¬ 
κή επικράτεια. 2 


Α ΠΟΦΑΣΕΙ Σ 

Αριθμ. 244643 (1) 


Συγκρότηση Επιτροπής Διαχείρισης των Ειδικών Λογα¬ 
ριασμών στο Υπουργείο Αγροτικής Ανάπτυξης και 
Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις : 

α. Της παρ. 10 του άρθρου 20 του ν. 3399/2005 «Ρυθμί¬ 
σεις θεμάτων αρμοδιότητας του Υπουργείου Αγροτικής 
Ανάπτυξης και Τροφίμων - Προσαρμογή στη νέα ΚΑΠ 
και άλλες διατάξεις» (ΦΕΚ 255Α). 

β. Του αρθρ. 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98Α). 

γ. Του άρθρου 11 του ν. 2332/1995 «Μητρώο Αγροτών 
και Αγροτικών Εκμεταλλεύσεων και άλλες διατάξεις» 
(ΦΕΚ 181 Α), όπως τροποποιήθηκε με την παρ. 16 του 
άρθρου 19 του ν. 3208/2003 «Προστασία των δασικών 
οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις» (ΦΕΚ 303Α). 

δ. Του άρθρου 8 του ν. 2430/1996 «Καθιέρωση της 3ης 
Δεκεμβρίου ως Ημέρας Ατόμων με Ειδικές Ανάγκες. Θέ¬ 
σπιση της κάρτας αναπηρίας και άλλες διατάξεις» (ΦΕΚ 
156Α), όπως τροποποιήθηκε με την παρ. 17 του άρθρου 
19 του ν. 3208/2003 «Προστασία των δασικών οικοσυ¬ 


στημάτων, κατάρτιση δασολογίου, ρύθμιση εμπραγ¬ 
μάτων δικαιωμάτων επί δασών και δασικών εν γένει 
εκτάσεων και άλλες διατάξεις» (ΦΕΚ 303Α). 

ε. Του άρθρου 1 και της παρ. 3 του άρθρου 5 του ν. 
2771/1999 «Περί Ειδικών Λογαριασμών και άλλες διατά¬ 
ξεις» (ΦΕΚ 28ΘΑ). 

στ. Της περ. γ' της παρ. 2 του άρθρου 17 του ν. 3205/ 
2003 «Μισθολογικές ρυθμίσεις λειτουργών και υπαλλή¬ 
λων του δημοσίου.»(ΦΕΚ 297Α). 

ζ. Του άρθρου 38 του ν. 3086/2002 «Οργανισμός Νομι¬ 
κού Συμβουλίου του Κράτους και κατάσταση των Λει¬ 
τουργών και των Υπαλλήλων του» (ΦΕΚ 324Α). 

2. Το γεγονός ότι από την εφαρμογή των διατάξεων 
αυτής της απόφασης, προκαλείται δαπάνη από τις απο¬ 
ζημιώσεις του Προέδρου, των μελών, του υπολόγου και 
της γραμματείας της επιτροπής, σε βάρος του προϋπο¬ 
λογισμού των ειδικών λογαριασμών ύψους 37.000,00 € 
ετησίως, και 185.000,00 € για καθένα από τα επόμενα 
πέντε (5) οικονομικά έτη, που θα καλυφθεί από τις πι¬ 
στώσεις του προϋπολογισμού των ειδικών λογαριασμών 
του Υπουργείου Αγροτικής Ανάπτυξης και Τροφίμων, 
αποφασίζουμε : 

Α. Συγκροτούμε στο Υπουργείο Αγροτικής Ανάπτυ¬ 
ξης και Τροφίμων, επιτροπή διαχείρισης των ειδικών 
λογαριασμών του άρθρου 11 του ν. 2332/1995 και της 
παρ. 1 του άρθρου 8 του ν. 2430/1996, όπως αντίστοιχα 
τροποποιήθηκαν με τις παρ. 16 και 17 του άρθρου 19 
του ν. 3208/2003, που αποτελείται από : 

α. Το Γενικό Γραμματέα του Υπουργείου Αγροτικής 
Ανάπτυξης και Τροφίμων, ως Πρόεδρο. 

β. Το Νομικό Σύμβουλο του Γραφείου Νομικού Συμ¬ 
βούλου του Υπουργείου Αγροτικής Ανάπτυξης και Τρο¬ 
φίμων, με τον αναπληρωτή του 
γ. Τ ον Προϊστάμενο της Γ ενικής Διεύθυνσης Οικονομι¬ 
κής Υποστήριξης και Επιθεώρησης, με τον αναπληρωτή 
του. 

δ. Δύο Προϊσταμένους Δ/νσης της Κεντρικής Υπηρεσί¬ 
ας του Υπουργείου Αγροτικής Ανάπτυξης και Τροφίμων, 
με τους αναπληρωτές τους. 

ε.Έναν Προϊστάμενο Δ/νσης του Γ ενικού Λογιστηρίου 
του Κράτους με τον αναπληρωτή του. 

στ. Έναν εκπρόσωπο της Πανελλήνιας Ομοσπονδίας 
Συλλόγων Εργαζομένων του Υπουργείου Αγροτικής 
Ανάπτυξης και Τροφίμων, με τον αναπληρωτή του. 

ζ. Έναν εκπρόσωπο της Πανελλήνιας Ομοσπονδίας 
Γεωτεχνικών Δημοσίων Υπαλλήλων, με τον αναπλη¬ 
ρωτή του. 

η. Έναν εκπρόσωπο της Πανελλήνιας Ομοσπονδίας 
Τοπογράφων Υπουργείου Αγροτικής Ανάπτυξης και 
Τροφίμων, με τον αναπληρωτή του. 

Β.Έργο της επιτροπής είναι η λειτουργία των ειδικών 
λογαριασμών, η διαχείριση και διάθεση του προϊόντος 
αυτών και ειδικότερα: 

α. Η επίβλεψη για την ορθή παρακολούθηση των πό¬ 
ρων και των δαπανών των ειδικών λογαριασμών. 

β. Η λήψη μέτρων για την έγκαιρη εκταμίευση των 
πόρων των λογαριασμών από τις πηγές χρηματοδό¬ 
τησης.^ 

γ. Η έγκριση του ετήσιου προϋπολογισμού και οικονο¬ 
μικού απολογισμού κίνησης των ειδικών λογαριασμών. 

δ. Η εισήγηση στον Υπουργό για τυχόν τροποποιήσεις 
ΚΥΑ για την καταβολή χρηματικών ποσών στους δικαι¬ 
ούχους υπαλλήλους και τον τρόπο καταβολής αυτών. 

ε. Η μέριμνα για τη βελτίωση των εσόδων των ειδικών 
λογαριασμών και η ενέργεια κάθε πράξης που κρίνεται 
απαραίτητη για την εξασφάλιση χρηματικών πόρων. 

στ. Η εποπτεία του έργου της γραμματείας και του 
υπολόγου των ειδικών λογαριασμών. 

ζ. Η επιμέλεια για την επίλυση των κάθε φύσεως προ¬ 
βλημάτων που προκύπτουν κατά την υλοποίηση των 
σχετικών αποφάσεων καταβολής των επιδομάτων. 

Γ. Η επιτροπή υποστηρίζεται στο έργο της από Γραμ- 
ματεία που συγκροτείται από τρεις υπαλλήλους της 
Διεύθυνσης Οικονομικής, των κλάδων ΠΕΙ0 Οικονομικού, 
ΤΕ6 Διοικητικού-Λογιστικού και ΔΕ4 Διοικητικού-Λο- 
γιστικού, καθώς και έναν υπόλογο προερχόμενο από 
τον κλάδο ΠΕ10 Οικονομικού ή ΤΕ6 Διοικητικού-Λογι- 
στικού. 

Ι.Έργο της Γραμματείας είναι: 
α. Η παρακολούθηση των μεταβολών υπηρεσιακής κα¬ 
τάστασης των δικαιούχων υπαλλήλων των Περιφερειών, 
των Νομαρχιακών Αυτοδιοικήσεων και του Υπουργείου 
Αγροτικής Ανάπτυξης και Τροφίμων για την καταβολή 
των διαφορών των ειδικών λογαριασμών (Διαγραφές 
λόγω συνταξιοδότησης, εγγραφές νέων δικαιούχων 
κτλ). 

β. Η κοινοποίηση των καταστάσεων πληρωμής ανά 
τρίμηνο στις Περιφέρειες και στις Νομαρχιακές Αυτο¬ 
διοικήσεις. 

γ. Ο έλεγχος των καταστάσεων πληρωμής των τριμή¬ 
νων των διαφορών των ειδικών λογαριασμών μετά τη 
μηχανογράφηση και τη διόρθωση αυτών. 

δ. Η κατάρτιση σχεδίων υπουργικών αποφάσεων και 
η μέριμνα για την προώθησή και την εφαρμογή τους, 
καθώς και η έκδοση αποφάσεων καταλογισμών, 
ε. Η γραμματειακή υποστήριξη της επιτροπής, 
στ. Η αποστολή ετήσιων βεβαιώσεων αποδοχών στους 
δικαιούχους υπαλλήλους. 

2.Έργο του υπολόγου είναι: 

α. Η παρακολούθηση της λογιστικής διαχειριστικής 
κίνησης των ειδικών λογαριασμών από τους οποίους 
θα καταβάλλονται τα αναλογούντα ποσά στους δικαι¬ 
ούχους ανά τρίμηνο μέσω της ΑΤΕ. 

β. Η αποδέσμευση των χρηματικών ποσών που απαι¬ 
τούνται για την πληρωμή των διαφορών των ειδικών 
λογαριασμών. 

γ. Η κατάρτιση και η υποβολή για έγκριση στην επι¬ 
τροπή του ετήσιου προϋπολογισμού και οικονομικού 


απολογισμού κίνησης των ειδικών λογαριασμών και η 
υποβολή αυτών στο Γ ενικό Λογιστήριο του Κράτους και 
στο Ελεγκτικό Συνέδριο. 

Δ. Ο Πρόεδρος, τα μέλη της επιτροπής, η γραμματεία 
και ο υπόλογος με τους αναπληρωτές τους, ορίζονται 
με απόφαση του Υπουργού Αγροτικής Ανάπτυξης και 
Τροφίμων. 

Με την ίδια απόφαση καθορίζεται και η θητεία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 243618 (2) 

Ορισμός κριτηρίων αξιολόγησης ποικιλιών αμπέλου και 
διαδικασία ταξινόμησης αυτών στην Ελληνική επι¬ 
κράτεια. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις : 

α) του άρθρου 22 , παρ. 3 του ν. 992/1979 «περί οργα- 
νώσεως των Διοικητικών Υπηρεσιών δια την εφαρμογή 
της Συνθήκης Προσχώρησης της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ 280Α / 21.12.1979). 

β) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

γ) του ν.δ. 243/1969 «περί βελτιώσεως και προστασίας 
της αμπελουργικής παραγωγής» άρθρο 1 παρ. 2 (ΦΕΚ 
144/Α/1969) όπως τροποποιήθηκε με το ν. 427/1976 (ΦΕΚ 
230/Α/1976). 

2. Την υπ’ αριθμ. 258676/29.9.2003 Κοινή Υπουργική 
απόφαση των Υπουργών Οικονομίας & Οικονομικών 
- Γεωργίας «Τεχνικός κανονισμός ελέγχου και πιστο¬ 
ποίησης των υλικών αγενούς πολλαπλασιασμού της 
αμπέλου». ΦΕΚ1517/Β/15.10.2003. 

3. Την υπ’ αριθμ. 396943/9.11.1992 Κοινή Υπουργική 
απόφαση των Υπουργών Γεωργίας και Εθνικής Οικο¬ 
νομίας «Εγγραφή ποικιλιών αμπέλου στον Εθνικό Κατά¬ 
λογο ποικιλιών καλλιεργουμένων φυτικών ειδών» (ΦΕΚ 
684/Β/24.11.1992) όπως συμπληρώθηκε με την αριθμ. 
290779/13.3.1997 απόφαση Υπουργού Γεωργίας. (ΦΕΚ 
193/Β/17.3.1997). 

4. Την υπ’ αριθμ. 240525/15.3.1988 απόφαση του Υπουρ¬ 
γού Γεωργίας «Εισαγωγή πολλαπλασιαστικού υλικού 
καλλιεργουμένων φυτών για ιδία χρήση ή ειδικές χρή¬ 
σεις» ΦΕΚ 184/Β/6.4.1988. 

5. Την υπ’ αριθμ. 365972/24.10.1988 απόφαση του 
Υπουργού Γεωργίας «Προϋποθέσεις εισαγωγής πολ¬ 
λαπλασιαστικού υλικού καλλιεργουμένων φυτών για 
ιδία χρήση ή ειδικές χρήσεις». 

6. Τις διατάξεις των κανονισμών: 

α) Καν. (ΕΚ) αριθ. 1493/1999 του Συμβουλίου (Ε 179/ 
14.7.1999) «για την Κοινή Οργάνωση της αμπελοοινικής 
αγοράς» και ιδιαίτερα το άρθρο 19 αυτού, όπως τροπο¬ 
ποιήθηκε από τον Καν.(ΕΚ) 2585/2001. 

β) Καν. (ΕΚ) αριθ. 1227/2000 της Επιτροπής (Ε 143/ 
16.6.2000) «περί λεπτομερών κανόνων εφαρμογής του 
Καν.(ΕΚ) 1493/1999 για το δυναμικό παραγωγής» και ιδί¬ 
ως το άρθρο 20 αυτού όπως τροποποιήθηκε τελευταία 
με τον Καν. (ΕΚ) 1841/2003. 

7. Τις εισηγήσεις των αρμοδίων Ερευνητικών Ιδρυμά¬ 
των και φορέων του τομέα. 

8. Την υπ’ αριθμ. 237077/27.2.2004 Υπουργική Απόφαση 
περί Ταξινόμησης ποικιλιών αμπέλου. 

9. Την Υ132/11.10.2004 Κοινή Απόφαση του Πρωθυπουρ¬ 
γού και Υπουργού Αγροτικής Ανάπτυξης & Τροφίμων 
περί ανάθεσης αρμοδιοτήτων στον Υφυπουργό κ Κοντό 
Αλέξανδρο ΦΕΚ 1533/Β/14.10.2004. 

10. Τις σχετικές εισηγήσεις. 

11. Το γεγονός ότι από τις διατάξεις της παρούσης 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε : 

Αρθρο 1 

Σκοπός 

Καθορίζουμε τους όρους και τις προϋποθέσεις σύμ¬ 
φωνα με τις οποίες μια ποικιλία αμπέλου που ανήκει στο 
είδος νίΐίε νίηίίθΓα I ή προέρχεται από διασταύρωση αυ¬ 
τού με άλλα είδη νίίίε, όπως προβλέπεται στο άρθρο 19 
του Καν (ΕΚ) 1493/99 είναι δυνατόν να ταξινομηθεί, λαμ- 
βάνοντας υπόψη αντικειμενικά κριτήρια που αφορούν 
την εξέταση της καλλιεργητικής προσαρμοστικότητας 
των ποικιλιών καθώς και των αναλυτικών οργανοληπτι¬ 
κών χαρακτηριστικών των προϊόντων που παράγονται 
από τις υπό εξέταση ποικιλίες, σύμφωνα με το άρθρο 
20 παρ. 2 του Καν (ΕΚ) 1227/2000. 

Αρθρο 2 

Πεδίο Εφαρμογής 

Η παρούσα Υπουργική Απόφαση εφαρμόζεται για τις 
ακόλουθες κατηγορίες ποικιλιών 

1) Ποικιλίες που είναι εγγεγραμμένες στον Εθνικό κα¬ 
τάλογο ποικιλιών αμπέλου 

2) Ποικιλίες που βρίσκονται εκτός Εθνικού Καταλόγου 
αλλά καλλιεργούνται στη Χώρα πριν την εφαρμογή της 
οδηγίας 68/193/ΕΟΚ, δηλαδή πριν το έτος 1986. 

3) Ποικιλίες που βρίσκονται εκτός Εθνικού Καταλόγου, 
αλλά είναι εγγεγραμμένες στον Εθνικό Κατάλογο άλλου 
Κράτους Μέλους ή στον Κοινοτικό Κατάλογο. 

4) Ποικιλίες που έχουν ήδη ταξινομηθεί ως προσω¬ 
ρινά επιτρεπόμενες σε κάποιο νομό της χώρας και για 
την εξέταση της συμπεριφοράς τους έχει διεξαχθεί 
πειραματισμός μέχρι την έναρξη ισχύος της παρούσης 
Απόφασης. 

Αρθρο 3 

Ορισμοί 

Για τους σκοπούς της παρούσας απόφασης νοείται: 

1. Ως οινοποιήσιμη ποικιλία αμπέλου, η ποικιλία αμπέ¬ 
λου, η οποία καλλιεργείται κατά τον συνηθισμένο τρόπο 
για την παραγωγή σταφυλιών που προορίζονται για την 
παραγωγή οίνων προς ανθρώπινη κατανάλωση. 

2. Ως επιτραπέζια ποικιλία αμπέλου, η ποικιλία αμπέ¬ 
λου, η οποία είναι αποδεκτή στο πλαίσιο των κοινών 
κανόνων ποιότητος για τα επιτραπέζια σταφύλια κατ’ 
εφαρμογή του Καν (ΕΟΚ)173θ/87 και του Καν (ΕΚ)2200/ 
96 της ΚΟΑ των οπωροκηπευτικών. Η ποικιλία αυτή 
καλλιεργείται κατά τον συνηθισμένο τρόπο για την 
παραγωγή σταφυλιών που προορίζονται να καταναλώ¬ 
νονται νωπά. 


3. Ως ποικιλία ειδικής χρήσης, η ποικιλία αμπέλου η 
οποία καλλιεργείται κατά τον συνηθισμένο τρόπο για 
την παραγωγή σταφυλιών, που προορίζεται για άλλες 
χρήσεις πέραν των αναφερομένων στα σημεία 1 και 2, 
όπως: 

Παραγωγή αποστάγματος οίνου 

Παραγωγή σταφίδων 

Παραγωγή σταφυλιών προς χρήση στην βιομηχανία 
κονσερβοποίησης 

Παραγωγή χυμού σταφυλιών 

4. Ως υποκείμενο, η ποικιλία αμπέλου η οποία καλλι¬ 
εργείται για την παραγωγή φυτικού υλικού πολλαπλα¬ 
σιασμού της αμπέλου, το οποίο προορίζεται για την 
παραγωγή έρριζων απλών ή έρριζων εμβολιασμένων 
φυτών αμπέλου παρέχοντας το υπόγειο τμήμα του φυ¬ 
τού, σύμφωνα με τα όσα ορίζει η αριθμ. 258676/2003 
ΚΥΑ, ΦΕΚ 1517/15.10.2003 Τεύχος Β' «Τεχνικός κανονι¬ 
σμός ελέγχου και πιστοποίησης πολ/κου υλικού της 
αμπέλου». 

5. Διοικητικές Ενότητες 

Καθορίζουμε ένδεκα (11) αμπελουργικά διαμερίσματα 
στη Χώρα και τις Διοικητικές Μονάδες οι οποίες τα 
απαρτίζουν, λαμβάνοντας υπόψη τη συχνότητα εμφάνι¬ 
σης των ποικιλιών στις διάφορες αμπελουργικές περι¬ 
οχές της καθώς και τις επικρατούσες εδαφοκλιματικές 
συνθήκες σε αυτές προς διευκόλυνση της ταξινόμησης 
ως εξής: 

Α) 1. Πελοπόννησος (Ν. Αργολίδας, Ν. Αρκαδίας, Ν. 
Αχαΐας, Ν. Ηλείας, Ν. Κορινθίας, Ν. Λακωνίας και νήσος 
Κύθηρα, Ν. Μεσσηνίας). 

2. Στερεά Ελλάδα (Ν. Αιτωλοακαρνανίας, Ν.Αττικής 
(Ν.Α. Αν. Αττικής, Ν.Α Δυτ. Αττικής, Ν.Α. Αθηνών, Ν.Α. 
Πειραιώς πλην της νήσου Κυθήρων), Ν. Βοιωτίας, Ν. Εύ¬ 
βοιας, Ν. Ευρυτανίας, Ν. Φθιώτιδας, Ν. Φωκίδας). 

3. Θεσσαλία (Ν. Καρδίτσας, Ν. Λάρισας, Ν. Μαγνησίας 
και Β. Σποράδων, Ν. Τρικάλων). 

4. Ήπειρος (Ν. Αρτας, Ν. Θεσπρωτίας, Ν. Ιωαννίνων, 
Ν. Πρέβεζας). 

5. Μακεδονία (Ν. Γρεβενών, Ν. Δράμας, Ν. Ημαθίας, Ν. 
Θεσσαλονίκης, Ν. Καβάλας, Ν. Καστοριάς, Ν. Κιλκίς, Ν. 
Κοζάνης, Ν. Πέλλας, Ν. Πιερίας, Ν. Σερρών, Ν. Χαλκιδικής, 
Ν. Φλώρινας). 

6. Θράκη (Ν/Εβρου, Ν. Ξάνθης, Ν. Ροδόπης). 

7. Βόρειο Αιγαίο (Ν. Λέσβου, Ν. Χίου, Ν. Σάμου). 

8. Κυκλάδες (Ν. Κυκλάδων). 

9. Δωδεκάνησα(Ν. Δωδεκανήσου). 

10. Κρήτη (Ν. Ηρακλείου, Ν. Λασιθίου, Ν. Ρεθύμνου, Ν. 
Χανιών) 

11. Ιόνια νησιά (Ν. Ζακύνθου, Ν. Κερκύρας, Ν. Κεφαλ¬ 
ληνίας, Ν. Λευκάδας). 

Β) Για την ταξινόμηση των οινοποιησίμων ποικιλιών 
αμπέλου και των ποικιλιών ειδικής χρήσης αμπέλου, 
ορίζεται ως Διοικητική ενότητα ο Νομός. 

Γ) Για την ταξινόμηση των επιτραπέζιων ποικιλιών 
αμπέλου ορίζεται ως Διοικητική ενότητα το Αμπελουρ¬ 
γικό Διαμέρισμα ως ανωτέρω. 

Δ) Για τις ποικιλίες υποκειμένου αμπέλου ορίζεται ως 
Διοικητική ενότητα όλη η Χώρα. 

Αρθρο 4 

ΤΑΞΙΝΟΜΗΣΗ ΠΟΙΚΙΛΙΩΝ 

1. Οι ποικιλίες αμπέλου του άρθρου 3 της παρούσας 
απόφασης μπορούν να ταξινομούνται σε μία Διοικητική 

ενότητα της Χώρας σε μια από τις ακόλουθες κατη¬ 
γορίες: 

- Ποικιλίες συνιστώμενες 

- Ποικιλίες επιτρεπόμενες 

- Ποικιλίες προσωρινά επιτρεπόμενες 

- Ποικιλίες φυτικής διατήρησης 

2. Ειδικότερα: 

ί) Όσον αφορά τις οινοποιήσιμες ποικιλίες 
α) περιλαμβάνονται στις συνιστώμενες ποικιλίες αμπέ¬ 
λου, οι ποικιλίες οι οποίες οινοποιούμενες μόνες τους ή 
σε συνδυασμό με άλλες ποικιλίες, παράγουν συνήθως 
οίνους η καλή ποιότητα των οποίων έχει αναγνωρι¬ 
στεί. 

β) περιλαμβάνονται στις επιτρεπόμενες ποικιλίες 
αμπέλου, οι ποικιλίες οι οποίες οινοποιούμενες μόνες 
τους ή σε συνδυασμό με άλλες ποικιλίες, παράγουν 
οίνους η ποιότητα των οποίων αν και αποδεκτού επι¬ 
πέδου, συνήθως είναι κατώτερη από την ποιότητα των 
οίνων που αναφέρεται στο σημείο α). 
μ) Όσον αφορά τις επιτραπέζιες ποικιλίες 
α) περιλαμβάνονται στις συνιστώμενες ποικιλίες αμπέ¬ 
λου, οι ποικιλίες που καλλιεργούνται για την παραγωγή 
επιτραπέζιων σταφυλιών για τα οποία υπάρχει μεγάλη 
ζήτηση στην αγορά. 

β) περιλαμβάνονται στις επιτρεπόμενες ποικιλίες 
αμπέλου, οι ποικιλίες που καλλιεργούνται για την πα¬ 
ραγωγή επιτραπέζιων σταφυλιών των οποίων η ποιό¬ 
τητα και εμπορευσιμότητα αν και αποδεκτού επιπέδου 
είναι κατώτερη από την ποιότητα των σταφυλιών που 
αναφέρεται στο σημείο α) ή/και παρουσιάζουν κάποια 
προβλήματα όσον αφορά την καλλιέργειά τους. 
ιϋ) Όσον αφορά τις ποικιλίες ειδικής χρήσης 
α) περιλαμβάνονται στις συνιστώμενες ποικιλίες αμπέ¬ 
λου, οι ποικιλίες που προσαρμόζονται φυσιολογικά για 
τις χρήσεις που αναφέρονται στο άρθρο 3 της παρού¬ 
σης. 

β) περιλαμβάνονται στις επιτρεπόμενες ποικιλίες 
αμπέλου, οι ποικιλίες που καλλιεργούνται για την πα¬ 
ραγωγή σταφυλιών των οποίων η ποιότητα και η κα¬ 
ταλληλότητα για τις εν λόγω χρήσεις αν και αποδεκτού 
επιπέδου είναι κατώτερη από αυτήν που αναφέρεται 
στο σημείο α) ή/και παρουσιάζουν κάποια προβλήματα 
όσον αφορά την καλλιέργειά τους. 

ίν) Όσον αφορά τις ποικιλίες υποκειμένων 
α) περιλαμβάνονται στις συνιστώμενες ποικιλίες αμπέ¬ 
λου, οι ποικιλίες που καλλιεργούνται για την παραγωγή 
έρριζων απλών ή έρριζων εμβολιασμένων φυτών αμπέ¬ 
λου, των οποίων η καλλιεργητική συμπεριφορά είναι 
πολύ ικανοποιητική. 

β) περιλαμβάνονται στις επιτρεπόμενες ποικιλίες 
αμπέλου, οι ποικιλίες που καλλιεργούνται για την πα¬ 
ραγωγή έρριζων απλών ή έρριζων εμβολιασμένων φυτών 
αμπέλου, των οποίων η καλλιεργητική συμπεριφορά αν 
και αποδεκτή είναι λιγότερο ικανοποιητική από αυτή 
που αναφέρεται στο σημείο (α). 

3. Σε κάθε περίπτωση η ποιότητα εκτιμάται με βάση 
τα αποτελέσματα των εξετάσεων της καλλιεργητικής 
συμπεριφοράς των εν λόγω ποικιλιών αμπέλου, καθώς 
και τα αποτελέσματα των αναλυτικών και οργανολη¬ 
πτικών εξετάσεων των παραγόμενων προϊόντων (ΠΑ¬ 
ΡΑΡΤΗΜΑΤΟΣ I). 

Επίσης θα πρέπει να λαμβάνεται υπόψη ότι η ζήτηση 
στην αγορά είναι αρκετά σταθερή ή σε ανάπτυξη των 
παραγομένων προϊόντων. 

4. Στην κατηγορία των προσωρινά επιτρεπόμενων 


ποικιλιών ενός Νομού ή αντίστοιχης Διοικητικής ενότη¬ 
τας ταξινομούνται οι ποικιλίες εκείνες για τις οποίες 
έχουν χορηγηθεί δικαιώματα φύτευσης για αμπελουρ¬ 
γικούς πειραματισμούς, τα οποία ισχύουν μόνο για την 
περίοδο του πειραματισμού (άρθρο 3 παρ. 2 Καν (ΕΚ) 
1227/2000. 

Η κατάταξή τους σ’αυτή τη κατηγορία ισχύει μέχρις 
ότου αξιολογηθεί η εν λόγω ποικιλία σύμφωνα με τα 
όσα ορίζονται στο άρθρο 5 της παρούσης. 

5. Θεωρούνται ποικιλίες αμπέλου φυτικής διατήρη- 
σης : 

ποικιλίες γηγενείς, οι οποίες πιθανόν να μην πληρούν 
τα κριτήρια τα οποία περιγράφονται στην παράγραφο 
2, αλλά που ωστόσο, λόγω της παλαιότητας, του ενδια¬ 
φέροντος το οποίο παρουσιάζουν και της προσαρμογής 
τους σε συγκεκριμένο χώρο και η παραγωγή σταφυλιών 
από αυτές προορίζεται για αποκλειστική οικογενειακή 
κατανάλωση του αμπελοκαλλιεργητή, κρίνεται σκόπιμο 
να διατηρηθούν. 

Η διαχείριση των ποικιλιών αυτών ρυθμίζεται με σχε¬ 
τική απόφαση του Υπουργού Αγροτικής Ανάπτυξης & 
Τροφίμων. 

6. Η ίδια ποικιλία μπορεί να ταξινομηθεί κατά διαφο¬ 
ρετικό τρόπο ανά Νομό ή να περιληφθεί κατ’ εξαίρεση 
και στις επιτραπέζιες ποικιλίες και στις οινοποιήσιμες 
ποικιλίες. 

7. Για την εγκατάσταση Μητρικών Φυτειών Εμβολι- 
οληψίας δύναται να χρησιμοποιηθούν συνιστώμενες ή 
επιτρεπόμενες ποικιλίες αμπέλου που περιλαμβάνονται 
στην ταξινόμηση ανεξαρτήτως Διοικητικής ενότητας 
στην οποία αυτές είναι ταξινομημένες. 

Αρθρο 5 

ΔΙΑΔΙΚΑΣΙΑ ΤΑΞΙΝΟΜΗΣΗΣ ΠΟΙΚΙΛΙΩΝ ΑΜΠΕΛΟΥ 

Η ταξινόμηση μίας ποικιλίας αμπέλου σε μία συγκε¬ 
κριμένη κατηγορία, λαμβάνει χώρα, υπό τον όρο ότι 
εκπληρώνονται οι προβλεπόμενες στο άρθρο 4 προϋ¬ 
ποθέσεις, με απόφαση του Υπουργού Αγροτικής Ανά¬ 
πτυξης & Τροφίμων κατόπιν εισήγησης της Δ/νσης ΠΑΠ 
Δενδροκηπευτικής, ως ακολούθως. 

1. Ταξινόμηση ποικιλίας αμπέλου στην κατηγορία των 
συνιστωμένων 

Η ταξινόμηση μιας ποικιλίας αμπέλου στην κατηγορία 
των συνιστωμένων, δύναται να λάβει χώρα όταν έχει 
παρέλθει τουλάχιστον μία πενταετία από την ταξινόμη¬ 
ση της ως επιτρεπόμενη στον ίδιο Νομό ή αντίστοιχη 
Διοικητική ενότητα, και εφόσον από την αποκτηθείσα 
εμπειρία κατά την καλλιέργεια της στον ίδιο Νομό ή 
αντίστοιχη Διοικητική ενότητα προκύπτει ότι τα προϊ¬ 
όντα που παράγονται πληρούν τα κριτήρια του αρθρ. 
4 της παρούσης, για τις συνιστώμενες ποικιλίες κατά 
κατηγορία χρήσης. 

2 Ταξινόμηση ποικιλίας αμπέλου στη κατηγορία των 
επιτρεπομένων 

α) Η ταξινόμηση μίας ποικιλίας αμπέλου στην κατη¬ 
γορία των επιτρεπομένων σε ένα Νομό ή αντίστοιχη 
Διοικητική ενότητα δύναται να λάβει χώρα, όταν η ίδια 
ποικιλία έχει ταξινομηθεί για δύο τουλάχιστον έτη σε 
όμορο Νομό ή αντίστοιχη Διοικητική ενότητα, τουλάχι¬ 
στον ως επιτρεπόμενη. Στην περίπτωση αυτή δεν εφαρ¬ 
μόζεται η διαδικασία πειραματισμού και αξιολόγησης 
της ποιότητας. 

β) Η ταξινόμηση μίας ποικιλίας αμπέλου, για πρώτη 

φορά σε ένα Νομό ή αντίστοιχη Διοικητική ενότητα και 
η οποία δεν περιλαμβάνεται στην Υπουργική Απόφα¬ 
ση περί "Ταξινόμησης ποικιλιών αμπέλου" όπως αυτή 
ισχύει κάθε φορά, ή δεν είναι ταξινομημένη σε όμορους 
Νομούς ή αντίστοιχη Διοικητική ενότητα της Χώρας, 
θα γίνει με βάση τα αποτελέσματα των εξετάσεων 
της καλλιεργητικής συμπεριφοράς της καθώς και τα 
αποτελέσματα των αναλυτικών και οργανοληπτικών 
εξετάσεων των τελικών προϊόντων. 

Η ακολουθούμενη διαδικασία είναι η εξής: 

Α) Υποβολή αίτησης 

Υποβάλλεται από οποιονδήποτε ενδιαφερόμενο, Δη¬ 
μόσια Αρχή, φυσικό ή νομικό πρόσωπο Αίτηση στην 
Δ/νση Γεωργίας/Αγροτικής Ανάπτυξης του τόπου, όπου 
η ποικιλία πρόκειται να καλλιεργηθεί ως προσωρινά 
επιτρεπόμενη. 

Η αίτηση συμπληρώνεται σύμφωνα με το υπόδειγ¬ 
μα I και διαβιβάζεται στην καθ’ύλην αρμόδια υπηρεσία 
του Υπουργείου Αγροτικής Ανάπτυξης & Τροφίμων, τη 
Δ/νση ΠΑΠ Δενδροκηπευτικής. Μετά και τη σύμφωνη 
γνώμη των συναρμόδιων Δ/νσεων του Υπουργείου, η 
οικεία Δ/νση Γ εωργίας/Αγροτικής Ανάπτυξης χορηγεί 
άδεια εγκατάστασης πειραματικού αμπελώνα για την 
υπόψη ποικιλία. 

Σε περίπτωση που η αιτούμενη ποικιλία δεν είναι 
ταξινομημένη σε άλλο Νομό ή αντίστοιχη Διοικητική 
ενότητα της χώρας και δεν είναι εγγεγραμμένη στον 
Εθνικό κατάλογο ποικιλιών της Χώρας, τότε εάν αυτή 
είναι εγγεγραμμένη σε κατάλογο άλλου Κράτους Μέ¬ 
λους, θα πρέπει να προσκομιστεί επιπλέον από τον αι- 
τούντα αντίγραφο του Εθνικού Καταλόγου του Κράτους 
Μέλους, στον οποίο αυτή είναι εγγεγραμμένη, μαζί με 
την επίσημη περιγραφή της ποικιλίας και τα στοιχεία 
του διατηρητή της. 

Η χορηγηθείσα άδεια εγκατάστασης αμπελώνα γνω¬ 
στοποιείται στο αρμόδιο ΚΕΠΠΥΕΛ, την Δ/νση ΠΑΠ 
Δενδρ/κης και κοινοποιείται στις αρμόδιες υπηρεσίες 
και φορείς. 

Ακολούθως και εφ’ όσον η υπό εξέταση ποικιλία δεν 
είναι εγγεγραμμένη στον Εθνικό κατάλογο ο ενδιαφε¬ 
ρόμενος υποβάλλει στη Δ/νση Εισροών Φυτ. Παραγωγής 
απ’ ευθείας ή μέσω ΚΕΠΠΥΕΛ, αίτηση για χορήγηση 
άδειας ενδοκοινοτικής απόκτησης του απαιτούμενου 
πολλαπλασιαστικού υλικού για πειραματισμό, σύμφωνα 
με την ΥΑ 365972/24.10.1988. 

Μετά τη διαδικασία αυτή, η ποικιλία ταξινομείται 
καταρχήν ως προσωρινά επιτρεπόμενη στο Νομό ή 
αντίστοιχη Διοικητική ενότητα, όπου έχει διεξαχθεί ο 
πειραματισμός και συμπεριλαμβάνεται στην ισχύουσα 
κάθε φορά Υπουργική Απόφαση περί «Ταξινόμησης ποι¬ 
κιλιών αμπέλου». 

Β) Πειραματισμός-Αξιολόγηση της ποιότητας 

Για την περαιτέρω ταξινόμηση μιας ποικιλίας αμπέλου 
πραγματοποιείται πειραματισμός για την αξιολόγηση 
της ποιότητας της σύμφωνα με τις προϋποθέσεις του 
Παραρτήματος I. 

Μετά τη διαδικασία υποβολής της αίτησης και επί 
τρία έτη από το έτος της πρώτης κανονικής παραγω¬ 
γής, εξετάζεται η εν λόγω ποικιλία σε έκταση μέχρι 5 
στρέμματα. 

Η έκταση αυτή αφορά την υπό εξέταση ποικιλία. Η 
ποικιλία ή οι ποικιλίες μάρτυρες εξετάζονται παράλληλα 


με την υπό εξέταση ποικιλία, σε αντίστοιχη έκταση και 
κάτω από παρόμοιες συνθήκες πειραματισμού. 

Η εξέταση αφορά: 

Ιον) την καλλιεργητική συμπεριφορά της αμπέλου 
και 

2ον) τους ποιοτικούς χαρακτήρες των παραγομένων 
σταφυλιών και του παραγόμενου οίνου προκειμένου για 
οινοποιήσιμες ποικιλίες. 

Η συλλογή των στοιχείων πειραματισμού του ΠΑΡΑΡ¬ 
ΤΗΜΑΤΟΣ I, θα πρέπει να γίνεται υπό την εποπτεία 
αρμόδιων Ερευνητικών Ιδρυμάτων, ή Πανεπιστημιακών 
Εργαστηρίων, ή των Π.Ε.Γ.Ε.Α.Λ.. 

Γ) Υποβολή δικαιολογητικών 

Μετά την ολοκλήρωση της διαδικασίας του πειραμα¬ 
τισμού ο ενδιαφερόμενος συντάσσει φάκελο με πλήρη 
στοιχεία, τον οποίο υποβάλλει στην αρμόδια Διεύθυνση 
Γ εωργίας/Αγροτικής Ανάπτυξης. 

Αντίγραφο του φακέλου συνοδευόμενο από αίτηση 
του ενδιαφερομένου για την ταξινόμηση της ποικιλίας 
σαν επιτρεπόμενη στο Νομό ή αντίστοιχη Διοικητική 
ενότητα όπου διεξήχθη ο πειραματισμός, καθώς και από 
τεκμηριωμένη εισήγηση της αρμόδιας Διεύθυνσης Γεωρ- 
γίας/Αγροτικής Ανάπτυξης διαβιβάζεται στην καθ’ύλην 
αρμόδια Δ/νση ΠΑΠ Δενδρ/κης. 

Δ) Αξιολόγηση - ταξινόμηση 

Τα στοιχεία του φακέλου εξετάζονται και αξιολογού¬ 
νται από τις συναρμόδιες υπηρεσίες του Υπ. Αγροτικής 
Ανάπτυξης & Τροφίμων. 

Για το σκοπό της αξιολόγησης οι υπηρεσίες του 
Υπουργείου λαμβάνουν υπόψη τις γραπτές απόψεις των 
Ερευνητικών και Πανεπιστημιακών Ιδρυμάτων καθώς και 
των φορέων του τομέα όπως της Εθνικής Διεπαγγελ- 
ματικής Οργάνωσης Αμπέλου και Οίνου. 

Εφόσον ο φάκελος κριθεί επαρκής, η καθ’ύλην αρ¬ 
μόδια Υπηρεσία του Υπουργείου εισηγείται θετικά και 
η ποικιλία ταξινομείται στις επιτρεπόμενες ποικιλίες 
του Νομού ή αντίστοιχης Διοικητικής ενότητας, όπου 
διεξήχθη ο πειραματισμός, με απόφαση του Υπουργού 
Αγροτικής Ανάπτυξης & Τροφίμων. 

Ε) Ολοκληρωθείσας της εξέτασης, σχετικά με τα δι¬ 
καιώματα καλλιέργειας της επιφάνειας της αμπέλου, η 
οποία θα προκύψει από το πείραμα, ισχύουν τα οριζόμε¬ 
να στο σημείο 2 του άρθρου 3, του Καν (ΕΚ)1227/2000. 

3) Υποβάθμιση κατηγορίας ταξινόμησης 

Όταν από την αποκτηθείσα εμπειρία αποδεικνύεται 
ότι: 

α) κάποια ποικιλία αμπέλου δεν πληρεί τις απαιτού- 
μενες προϋποθέσεις της κατηγορίας στην οποία έχει 
καταταγεί, και ότι η ποιότητα του προϊόντος το οποίο 
ελήφθη από αυτήν δεν είναι ικανοποιητική, ή 

β) κάποια ποικιλία καλλιεργείται σε διαρκώς μειούμε- 
νες εκτάσεις με τάση εγκατάλειψης 

ο Υπουργός Αγροτικής Ανάπτυξης & Τροφίμων δια¬ 
τηρεί το δικαίωμα, όπως με Απόφασή του υποβιβάσει 
ή και διαγράψει την εν λόγω ποικιλία από την επίσημη 
ταξινόμηση της χώρας 

Στην περίπτωση κατά την οποίαν ποικιλίες αμπέλου 
διαγράφονται από την ταξινόμηση, εκριζώνονται εντός 
δεκαπέντε ετών από την διαγραφή τους. 

4) Σε κάθε περίπτωση αλλαγής κατηγορίας ταξινόμη¬ 
σης ποικιλιών αμπέλου, γίνεται κατόπιν αιτήματος και 
αφού η αρμόδια Δ/νση ΠΑΠ Δενδροκηπευτικής λάβει 
υπόψη γραπτές απόψεις των Ερευνητικών και Πάνε- 

πιστημιακών Ιδρυμάτων, καθώς και των φορέων του 
τομέα, όπως της Εθνικής Διεπαγγελματικής Οργάνωσης 
Αμπέλου και Οίνου. 

Άρθρο 6 

ΣΥΜΠΛΗΡΩΜΑΤΙΚΕΣ ΔΙΑΤΑΞΕΙΣ 

Οι ποικιλίες των κατηγοριών 2 και 4 του άρθρου 2 
της παρούσας μπορούν κατ’ εξαίρεση να ταξινομη¬ 
θούν για πρώτη φορά ως επιτρεπόμενες σε ένα Νομό 
ή αντίστοιχη Διοικητική ενότητα της Χώρας χωρίς να 
απαιτείται πειραματισμός, εφόσον πραγματοποιηθούν 
οι ακόλουθες ενέργειες: 

1 Ποικιλίες εκτός καταλόγου που καλλιεργούνται στη 
χώρα μας πριν την ισχύ της οδηγίας 68/193/ΕΟΚ, δηλαδή 
πριν το έτος 1986. 

Μαζί με την αίτηση του ενδιαφερομένου θα υποβάλ¬ 
λεται στην καθ’ ύλην αρμόδια Υπηρεσία του Υπουργείου 
Αγροτικής Ανάπτυξης & Τροφίμων και βεβαίωση της 
οικείας Δ/νσης Γεωργίας/Αγροτικής Ανάπτυξης ότι η 
εν λόγω ποικιλία καλλιεργείται στην περιοχή πριν από 
το 1986. 

Παράλληλα απευθύνεται αίτημα στην Δ/νση Εισροών 
του Υπουργείου Αγροτικής Ανάπτυξης & Τροφίμων για 
εγγραφή της ποικιλίας στον Εθνικό Κατάλογο ποικιλιών 
αμπέλου σύμφωνα με την υφιστάμενη νομοθεσία. 

Για την εφαρμογή της ανωτέρω παραγράφου δίδεται 
χρονικό περιθώριο τριών ετών από την έναρξη ισχύος 
της παρούσας απόφασης, εντός του οποίου πρέπει να 
υποβληθούν από τους ενδιαφερομένους τα προανα- 
φερθέντα αιτήματα. 

Μετά την λήξη του χρονικού περιθωρίου, εφαρμόζο¬ 
νται τα αναφερόμενα στο άρθρο 5 της παρούσας, για 
την ταξινόμηση των ποικιλιών αμπέλου και η υφιστάμενη 
νομοθεσία για εγγραφή νέων ποικιλιών στον Εθνικό 
Κατάλογο. 

2 Ποικιλίες που έχουν ήδη ταξινομηθεί ως προσωρινά 
επιτρεπόμενες σύμφωνα με την αριθμ. 237077/27.2.2004 
Υ.Α 


Ο ενδιαφερόμενος αφού υποβάλλει την Αίτηση του 
υποδείγματος I, προσκομίζει στην αρμόδια Δ/νση Γε- 
ωργίας/Αγροτικής Ανάπτυξης φάκελο με όλα τα στοι¬ 
χεία εκείνα που έχουν συλλεγεί κατά την πενταετή 
παρατήρηση της συμπεριφοράς της υπό ταξινόμηση 
ποικιλίας και θεωρούνται ικανά να αποδείξουν την κα- 
ταλληλότητά της προς ταξινόμηση. Εφόσον πρόκειται 
για ποικιλία μη εγγεγραμμένη στο Εθνικό μας κατάλογο 
συνυποβάλλονται αντίγραφο του Εθνικού .Καταλόγου 
του Κράτους Μέλους στον οποίο αυτή είναι εγγεγραμ¬ 
μένη, μαζί με την επίσημη περιγραφή της ποικιλίας και 
τα στοιχεία του διατηρητή της. 

Η υποβολή των δικαιολογητικών θα πρέπει να γίνει 
μέχρι ένα έτος μετά την έναρξη ισχύος της παρούσας 
απόφασης. Η αξιολόγηση του υποβληθέντος φακέλου 
γίνεται σύμφωνα με τα αναφερόμενα στο άρθρο 5 της 
απόφασης αυτής. 

Γ ια όσες ποικιλίες δεν υποβληθεί φάκελος προς αξι¬ 
ολόγηση τους διαγράφονται από την ταξινόμηση, μετά 
την πάροδο εφταετίας από την πρώτη εγγραφή τους. 

3 Απαγόρευση καλλιέργειας μη ταξινομημένων ποι¬ 
κιλιών αμπέλου 

Απαγορεύεται η φύτευση, ακόμη και προς αντικατά¬ 
σταση ελλειπόντων πρέμνων, ο επιτόπιος εμβολιασμός 
και επανεμβολιασμός: 

ποικιλιών αμπέλου που δεν περιλαμβάνονται στην 
ταξινόμηση ή 

προσωρινά επιτρεπομένων ποικιλιών αμπέλου. 

Οι περιορισμοί αυτοί δεν εφαρμόζονται για φυτεύ¬ 
σεις αμπελώνων με σκοπό την έρευνα και επιστημονικά 
πειράματα. 

Η υπ’ αριθμ. 237077/27.2.2004 Υπουργική Απόφαση περί 
«Ταξινόμησης ποικιλιών αμπέλου» ισχύει μέχρι τροπο¬ 
ποίησής της. 

4. Το Υπόδειγμα I και το Παράρτημα I αποτελούν ανα¬ 
πόσπαστο μέρος της παρούσας απόφασης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1271 


ΥΠΟΔΕΙΓΜΑ I 


Υπόδειγμα αίτησης για χορήγηση άδειας εγκατάστασης πειραματικού αμπελώνα 


ΑΙΤΗΣΗ - ΔΗΛΩΣΗ 

ΠΡΟΣ 

ΘΕΜΑ: Άδεια εγκατάστασης πειραματικού αμπε- 

ΤΗΝ ΝΟΜΑΡΧΙΑΚΗ ΑΥΤΟΔΙΟΙΚΗΣΗ 

λώνα 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ / ΓΕΩΡΓΙΑΣ 

ΕΠΙΧΕΙΡΗΣΗ:. 


Α.Φ.Μ: . 

Σας παρακαλώ να μου χορηγήσετε άδεια έγκατά- 

στάσης πειραματικού αμπελώνα σύμφωνα με τον 


Καν (ΕΚ) 1493/1999 

ΟΝ/ΜΟ ΕΚΠΡΟΣΩΠΟΥ: . 

Η ποικιλία/ες με την οποία σκοπεύω να πειραματι¬ 
στώ είναι η/οι. 

Και θα την/τις εξετάσω συγκριτικά με την/τις ποικι- 

ΟΝΟΜΑ ΠΑΤΡΟΣ:. 

λία/ες μάρτυρα/ες. 

ΟΝΟΜΑ ΜΗΤΡΟΣ:. 

Δ/ΝΣΗ ΚΑΤΟΙΚΙΑΣ:. 

Όλες θα είναι εμβολιασμένες σε υποκείμενο/α. 

ΔΗΜΟΣ/ΚΟΙΝΟΤΗΤΑ:. 

ΟΔΟΣ:. 

Φορέας Εποπτείας. 

ΑΡΙΘΜΟΣ:. 

Συνημμένα υποβάλω τα εξής στοιχεία: 

Τ.Κ.: . 

1. Τοποθεσία πειραματικού αγροτεμαχίου 

ΤΗΛ: . 

2. Υψόμετρο 

ΡΑΧ: . 

3/Εκθεση-Κλίση 

Ε-ΜΑΙΕ:. 

4. Μέσες ετήσιες κλιματολογικές συνθήκες για την 
περιοχή πειραματισμού 

5. Σύσταση του εδάφους 

6/Εκταση πειραματικού αγροτεμαχίου 

α) Ποικιλία υπό εξέταση:.στρ. 

β) Ποικιλία ή ποικιλίες μάρτυρες:.στρ. 

Ο/Η αϊτών / ούσα 
(Ονοματεπώνυμο / Υπογραφή) 


ΠΑΡΑΡΤΗΜΑ I 

(Εξέταση καλλιεργητικής συμπεριφοράς ποικιλίας 
αμπέλου- Ποιοτικοί χαρακτήρες παραγομένων 
αμπελοοϊνικών προϊόντων) 

I. ΠΟΙΚΙΛΙΕΣ ΜΑΡΤΥΡΕΣ 

Οι ποικιλίες αυτές καλλιεργούνται παράλληλα με την 
υπό εξέταση ποικιλία και σε αντίστοιχη έκταση, στην 
περιοχή ενδιαφέροντος του αιτούμενου, με σκοπό τη 
σύγκριση υπό παρόμοιες εδαφοκλιματικές συνθήκες και 
τεχνικές καλλιέργειας. 

Για σύγκριση μπορούν να χρησιμοποιηθούν ως μάρ¬ 
τυρες μόνο ποικιλίες αμπέλου ίδιας χρήσης με την αι- 
τούμενη, σχετικά διαδεδομένες και ήδη ταξινομημένες 
στην εξεταζόμενη περιοχή καλλιέργειας. 

Σε περίπτωση που η υπό εξέταση ποικιλία δεν είναι 
εγγεγραμμένη στον Εθνικό κατάλογο ποικιλιών της 
Χώρας, τότε μία τουλάχιστον ποικιλία μάρτυρας συνί- 
σταται να είναι από τις ακόλουθες: 

α) Γ ια ποικιλίες λευκών οινοποιήσιμων σταφυλιών: 

Σαββατιανό (3ΑνΑΤΙΑΝΟ), Ζουμιάτικο (ΖΟΥΜΙΑΤΙΚΟ), 
Βηλάνα (Ν/ΙΙΑΝΑ), Ασύρτικο (Α33ΥΒΤΙΚΟ), Αθήρι (ΑΤΗΙΒΙ) 
Σαρντονέ (ΘΗΑΒΩΟΝΝΑΥ). 

β) Γ ια ποικιλίες ερυθρών οινοποιήσιμων σταφυλιών: 


Μανδηλαριά (ΜΑΝϋΙΙΑΒΙΑ), Ξυνόμαυρο (ΧΥΝΟΜΑΥΒΟ), 
(Κορινθιακή) (ΚΟΒΙΝΤΗΙΑΚΙ), Καμπερνέ Σωβινιόν 
(ΘΑΒΕΒΝΕΤ δΑΙΜΟΝΟΝ),). 
γ) Γ ια ποικιλίες επιτραπέζιων σταφυλιών 
Ραζακί (ΒΑΖΑΚΙ) Κάρντιναλ (ΟΑΒϋΙΝΑΕ), Ιτάλια (ΙΤΑϋΑ), 
Σουλτανίνα (301ΙΕΤΑΝΙΝΑ), Περλέτ (ΡΕΒΙΕΤΤΕ), Βικτόρια 
(Ν/ΙΟΤΟΒΙΑ). 

δ) Για ποικιλίες σταφυλιών που προορίζονται για απο¬ 
ξήρανση 

Σουλτανίνα (δΟυΐΤΑΝΙΝΑ), Κορινθιακή (ΚΟΒΙΝΤΗΙΑΚΙ). 

ε) Γ ια ποικιλίες υποκειμένων 

110 Βίοίιίθΐ-, 1103 ΡαυΙεβη, 41Β, 304,140 Β. 

II. ΤΕΧΝΙΚΕΣ ΛΕΠΤΟΜΕΡΕΙΕΣ ΠΕΙΡΑΜΑΤΙΣΜΟΥ 
1. Καλλιεργούμενη επιφάνεια: 

Αγροτεμάχιο αντιπροσωπευτικό της εν λόγω περιοχής: 
Γ ια κάθε ποικιλία (υπό εξέταση, μάρτυρας) απαιτείται 
έκταση ικανή για να παραχθούν Γπϊηϊηηυηη: 

α) 300 λίτρα οίνου στην περίπτωση οινοποιήσιμων 
ποικιλιών 

β) 400 Κρ επιτραπέζιου σταφυλιού ή σταφυλιού για 
παραγωγή σταφίδας 
γ) 2000 μοσχεύματα υποκειμένων 
Για οινοποιήσιμες και επιτραπέζιες ποικιλίες καθώς 
και ποικιλίες που προορίζονται για ειδικές χρήσεις 

Α) Τουλάχιστον 3 χρόνια πλήρους παραγωγής 
Β) Οι ποικιλίες (υπό εξέταση - μάρτυρες) πρέπει να 
είναι εμβολιασμένες σε μία τουλάχιστον κοινή συνιστώ- 
μενη για τη Χώρα ποικιλία υποκειμένου, κατάλληλη για 
το έδαφος του αγρού του πειραματισμού. 

Για ποικιλίες υποκειμένων: 

Α) 5 χρόνια καλλιέργειας από την ημέρα φύτευσης 
Β) 2 τόποι διαφορετικοί ως προς τις οικολογικές συν¬ 
θήκες. 

Γ) Η επιτυχία εμβολιασμού πρέπει να εξετάζεται με 
εμβόλια 2 τουλάχιστον ποικιλιών αμπέλου περιλαμβα- 
νομένων στην ταξινόμηση 

III. ΚΑΛΛΙΕΡΓΗΤΙΚΗ ΣΥΜΠΕΡΙΦΟΡΑ / ΦΥΣΙΟΛΟΓΙΚΑ 
ΧΑΡΑΚΤΗΡΙΣΤΙΚΑ ΤΗΣ ΠΟΙΚΙΛΙΑΣ ΑΜΠΕΛΟΥ 

(Ορίζονται ύστερα από σύγκριση με ποικιλίες μάρ¬ 
τυρες) 

1. Βλαστικά στάδια -Ημερομηνίες εμφάνισης 

Α) Ημερομηνία εκβλάστησης των λανθανώντων οφθαλ¬ 
μών (για οινοποιήσιμες και επιτραπέζιες ποικιλίες) 

Β) Ημερομηνία πλήρους άνθησης ( για οινοποιήσιμες 
και επιτραπέζιες ποικιλίες) 

Γ) Ημερομηνία περκασμού 

Δ) Ημερομηνία τεχνολογικής ωρίμανσης ( για οινο- 
ποιήσιμες και επιτραπέζιες ποικιλίες) 

Ε) Ημερομηνία ξυλοποίησης κληματίδων. 

2. Χαρακτηριστικά καλλιέργειας 
Α) Ζωηρότητα βλαστών 

Β) Σχήμα διαμόρφωσης των πρέμνων ένα τουλάχιστον 
το επικρατέστερο της περιοχής-κλάδεμα καρποφορίας 
Γ) Παραγωγή. 

I) Κανονικότητα 

II) Απόδοση 

III) Ανωμαλίες 

Δ) Ανθεκτικότητα ή ευαισθησία σε 

I) δυσμενείς συνθήκες του φυσικού περιβάλλοντος 

II) επιβλαβείς φυτικούς και ζωικούς οργανισμούς και 
ιώσεις 

III) πιθανή ευαισθησία στο σχίσιμο των ραγών 

IV) Ανθόρροια 

Ε) Συμπεριφορά κατά τον αγενή πολλαπλασιασμό 

I) εμβολιασμός 

II) πολλαπλασιασμός με μοσχεύματα 

III) κατάλληλα υποκείμενα (προσαρμογή και συγγένεια) 

3. Χρήση των παραγόμενων αμπελοοϊνικών προϊόντων 
Α) για οινοποίηση 

Β) για χρήση επιτραπέζια 
Γ) μοσχευμάτων για υποκείμενο 
Δ) για βιομηχανικές χρήσεις 
Ε) για αποξήρανση 

IV. ΠΟΙΟΤΙΚΟΙ ΧΑΡΑΚΤΗΡΕΣ ΠΑΡΑΓΟΜΕΝΩΝ ΑΜΠΕ- 
ΛΟΟΙΝΙΚΩΝ ΠΡΟΪΟΝΤΩΝ 

Η αξιολόγηση των ποιοτικών χαρακτήρων των πα- 
ραγομένων προϊόντων γίνεται με μετρήσεις βασικών 
παραμέτρων που περιγράφουν τα προϊόντα αυτά τόσο 
της ποικιλίας πειραματισμού όσο και της ποικιλίας μάρ¬ 
τυρα. Πιο συγκεκριμένα και ανάλογα με τον προορισμό 
χρήσης τους ζητούνται για: 

1). Οινοποιήσιμες ποικιλίες: 
α) Χημική ανάλυση του παραγόμενου οίνου 
-Φυσικός κατ’ όγκο αλκοολικός τίτλος 


-ρΗ 

-Ολική οξύτητα 

-Αντοχή στον αέρα (για 24ό) 

και συμπληρωματικά για τους ερυθρούς οίνους 

-Χρωματικά χαρακτηριστικά 

-Δείκτης ολικών φαινολών 

β) Οργανοληπτική εξέταση του οίνου που θα παρα- 
χθεί από την ποικιλία.Προκειμένου να αξι¬ 

ολογηθούν οι οινοποιήσιμες ποικιλίες δεν επιτρέπεται 
η αύξηση του φυσικού κατ’ όγκο αλκοολικού τίτλου 
(εμπλουτισμός) και η αύξηση της οξύτητας. 

2) Επιτραπέζιες ποικιλίες: 

α) Μέσες τιμές: -Βάρους σταφυλής 
-Βαθμοί Βιϊχ χυμού 
-Οξύτητα χυμού 

β)Αξιολόγηση οργανοληπτικών χαρακτηριστικών των 
σταφυλιών, ύπαρξη ή μη γιγάρτων. 
γ) Χρώμα 

δ) Εξέταση της αντοχής στη διατήρηση και στη με¬ 
ταφορά. Αυτή εκτιμάται αφού το προϊόν προηγουμένως 
συσκευασθεί και μεταφερθεί οδικώς ή σιδηροδρομικώς 
σε απόσταση τουλάχιστον 200 Κπι με δύο εκφορτώσεις 
σε συνθήκες συντήρησης επιτραπέζιων σταφυλιών συ¬ 
νήθεις για την περιοχή καθώς και σε ψυκτικό θάλαμο 
σε θερμοκρασία 4ο Ο. 

3) Ποικιλίες που προορίζονται για αποξήρανση: 

α) Μέσες τιμές: - ολικής περιεκτικότητας των ραγών 
σε σάκχαρα 
-πάχους φλοιού 

-βάρους ράγας και αριθμού γιγάρτων ανά ράγα 
-απόδοσης ανά διαμέτρημα 
-κρυστάλλωσης ζαχάρων 
β) Έλεγχοι υγρασίας 
γ) Χρώμα 

4) Ποικιλίες που προορίζονται για υποκείμενα: 

α) Μετρώνται τα ποσοστά επιτυχίας εμβολιασμού σε 
σχέση με τα υποκείμενα μάρτυρες τα οποία προσδιορί¬ 
ζονται μετά από εκρίζωση και κατάταξη ανά μέγεθος του 
ριζικού συστήματος των έρριζων εμβολιασμένων μοσχευ¬ 
μάτων. Επίσης εξετάζεται η δυνατότητα σχηματισμού κά- 
λου και η ανάπτυξη του υπέργειου τμήματος χρονικώς. 

β) Προσδιορίζονται τα ίδια στοιχεία όπως αυτά περι- 
γράφονται στην παράγραφο α) σχετικά με τις οινοποιή- 
σιμες ποικιλίες που προορίζονται για την παραγωγή οί¬ 
νου, με σκοπό να εξεταστεί η συνδυαστικότητα του υπό 
εξέταση υποκειμένου με τις διάφορες ποικιλίες αμπέλου 
προκειμένου να παραχθούν ποιοτικά προϊόντα. 

γ) Επιπλέον εξετάζεται η προσαρμοστικότητα του υπο¬ 
κειμένου στο έδαφος -ιδιαίτερα ως προς το ΩαΩΟ^ την 
ξηρασία ,την υγρασία και την αλατότητα- και το κλίμα. 

δ) Λαμβάνονται λεπτομερείς παρατηρήσεις σχετικά 
με τη συμπεριφορά του υποκειμένου έναντι της φυλ- 
λοξήρας, των ιώσεων και των νηματωδών σε σχέση με 
την/τις ποικιλία/ες μάρτυρα/ες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 

